Siku ya DNA husherehekewa tarehe 25 Aprili kila mwaka kuadhimisha siku ya mwaka 1953, ambapo wanasayansi James Watson, Francis Crick, Maurice Wilkins, Rosalind Franklin na wenzao walichapisha makala katika jarida la Nature juu ya muundo wa DNA. Vilevile, mwanzoni mwa Aprili 2003 ilitangazwa kuwa mradi wa seti kamili ya vinasaba (complete genome) vya binadamu ulikuwa karibu sana kukamilika na "mapungufu madogo madogo yaliyosalia yalionekana kuhitaji gharama kubwa sana kuyakamilisha.” Siku ya DNA iliadhimishwa kwa mara ya kwanza nchini Marekani tarehe 23 Aprili 2003 kwa kutangazwa na seneti na baraza la wawakilishi la nchi hiyo. Walakini, walitangaza maadhimisho hayo kwa mwaka huo tu na si kila mwaka. Tangu mwaka 2003 maadhimisho ya siku ya DNA yamekuwa yakiandaliwa na Taasisi ya kitaifa ya utafiti wa Jinomu ya Binadamu (NHGRI) kuanzia 23 Aprili 2010, 25 Aprili 2011 na 20 Aprili 2012. Tokea hapo tarehe 25 Aprili ilitangazwa rasmi kuwa “Siku ya kimataifa ya DNA” na “Siku ya DNA Duniani” ambayo imekuwa ikiadhimishwa na vikundi mbalimbali. Kampuni za upimaji wa DNA na wachapishaji wa majarida ya elimu ya vinasaba huendesha minada ya kila mwaka karibu na maadhimisho ya siku ya DNA wakihamasisha umma na kukuza uelewa kuhusiana na huduma zao.